नागरिक अधिकारों के लिए जूझते दलितों, आदिवासियों, वंचितों के पक्ष में संघर्ष करने वाले बुद्धिजीवियों का एक समूह देश में जीवित है. वह समझौतापरक नहीं है. असहिष्णु हो सकता है. उसके पास शब्दों की चीरफाड़ के तर्क को समझने की बुद्धि है. वह संविधान को पढ़ चुका है. देश के कानूनों से परिचित है. उसके लिए दुनिया सिमट रही है. वह संसार के संचार माध्यमों से वाकिफ है. वह अध्यवसायी रूमान के हिंडोले पर भी चढ़ जाता है. उसमें से मुट्ठी भर लोग अंगरेजी बुद्धिराज की भारतीय पुलिस के महाराष्ट्रीयन संस्करण द्वारा धर लिए गए हैं.